Budapest Hackersuli Meetup - Ne legyél hülye, de hogyan? Jogérzékenyítő Hackersuli
2026-01-29 19:00 - 21:00 (Europe/Budapest) | Budapest Alíz utca 2., Alíz utca 2., Budapest
A meetup most nem bitekről fog szólni, hanem arról, ami a bitek mögött van – az emberről, és arról a környezetről, amelyben dolgozunk. A hekkelés ugyanis csak addig etikus, amíg betartjuk a szabályokat és a törvények szabta kereteket. A mai alkalom címe: Ne légy hülye! – amely valahol a Hackersuli egyik nem hivatalos mottója is. Arról lesz szó, hogyan ne legyünk hülyék, milyen törvényi keretei vannak a kibertérnek, honnantól és miért beszélünk bűncselekményről, hol sértünk jogot (vagy éppen nem), egyáltalán milyen jogsértéseket tudunk elkövetni, illetve milyen jogi keretek között tudjuk legitim módon, kockázatmentesen végezni a munkánkat.
Tényleg nem lesz hekkelés, de igyekezni fogok, hogy érthetően, nem csak a paragrafusokat, hanem a jog szellemiségét is bemutassam Nektek, illetve néhány kedves esetet körül járva elmélyítsük a jogérzékenységet.

F5 Innovation Day 2026.02.05.
2026-02-05 08:30 - 14:30 | Budapest Marriott Hotel, Apáczai Csere János utca 4., Budapest, 1052
A digitális alkalmazások ma már az üzlet motorjai — teljesítményük, elérhetőségük és biztonságuk közvetlen hatással van a vállalati sikerre. Az F5 folyamatosan újradefiniálja, hogyan lehet ezeket az alkalmazásokat hatékonyan és biztonságosan működtetni egy egyre összetettebb, hibrid és AI-vezérelt környezetben.
Légy részese az F5 Innovation Daynek, ahol első kézből ismerheted meg az F5 legfrissebb technológiai irányait, fejlesztéseit és jövőbeli megoldásait.
Gyakorlati példákon, ügyféltapasztalatokon és exkluzív előzeteseken keresztül mutatjuk meg, hogyan készülhetsz fel az alkalmazásbiztonság következő korszakára.

EY szakmai reggeli
2026-02-05 09:00 - 11:30 | EY Irodaház, 1132 Budapest, Váci út 20., Váci út 20., Budapest, 1132
Csatlakozzon február 5-én a szakmai reggelinkhez, ahol áttekintjük a DÁP és a NIS2 legfontosabb biztonsági és megfelelőségi követelményeit.
A Secure by Design 2026-os eseményen a DÁP fejlesztői és üzemeltetői – az Idomsoft és a Trendency –, valamint az EY kiberbiztonsági szakértői, Mihály Zala és Olivér Bor bemutatják, hogyan támogatja a sérülékenységvizsgálat, a penetrációs teszt és a tudatos biztonsági működés a valódi reziliencia kialakítását.
⏲️ Időpont: 2026. február 5. 9:00–11:30
📍 Helyszín: EY Irodaház, 1132 Budapest, Váci út 20.
👉 Kérjük, részvételi szándékát itt jelezze: https://ow.ly/3tp450Y4f4Z

ISACA Második szerdai előadás (HIBRID) - 2026. február
2026-02-11 17:00 - 19:00 | Magyar Bankszövetség, József Nádor tér 5-6., Budapest, 1051
Előadás címe
Széleskörű összefogás a kibercsalások ellen: A KiberPajzs projekt
Téma
Hallotta, vagy olvasta már ezt?
„Vértezze fel magát a kibercsalásokkal szemben, látogasson el a KiberPajzs.hu honlapra!”
Ismeri „A kulcs te vagy” szlogent?
Találkozott már Anna történetével, aki átlát a csalókon, vagy Magdiével, aki nem adja meg banki azonosítóit senkinek?
Hallott Lajosról, aki nem dől be a hamis banki hívásoknak?
Az előadás során a hallgatóság autentikus forrásból ismerheti meg a 2022-ben indult KiberPajzs kezdeményezést, amely az állami és versenyszféra szereplőinek együttműködésére épül a kibercsalások elleni küzdelemben.
A projektben együttműködő szervezetek többek között: rendvédelmi szervek, IM Áldozatsegítő Központ, Magyar Nemzeti Bank (MNB), NGM, NMHH, SZTFH, Államkincstár, Bankszövetség, MediaUnió Alapítvány, bankkártya-társaságok, IVSZ, valamint további állami és nem állami partnerek.
Az előadás bemutatja a KiberPajzs tevékenységét, eredményeit, aktuális fejleményeit, valamint a jövő kihívásait.
Előadó
Freisleben Vilmos
fogyasztóvédelmi igazgató (Magyar Nemzeti Bank)
Freisleben Vilmos az MNB delegáltja a KiberPajzs projektben.
2013 óta tagja a Magyar Nemzeti Bank csapatának, az elmúlt 12 évben fogyasztóvédelmi és prudenciális területeken dolgozott.
Munkája során korán szembesült az online csalások jelentette kihívásokkal, amelyek elleni küzdelmet hatósági tevékenységével és a KiberPajzs kezdeményezés keretében végzett munkájával is aktívan támogatja.
Részvételi lehetőségek
Személyes részvétel
A személyes részvételhez előzetes regisztráció szükséges az Eventbrite felületén.
A helyszíni férőhelyek száma korlátozott
Maximum létszám: 60 fő
A regisztráció a belépés feltétele
👉 Regisztráció személyes részvételre: https://www.eventbrite.com/e/isaca-masodik-szerdai-eloadas-hibrid-2026-februar-11-registration-1982264801382
Online részvétel
Az előadás online formában is követhető lesz.
Az online csatlakozás változatlan módon biztosított
A részvétel egy linken keresztül történik
👉 Online csatlakozási link: https://cpe.isaca.hu/conference/open/BOA7iXwmbx09CyTNsGXpoQGZEonxG43qhuN6RrF4ipRBkvo9KX
További információk
Kérjük, hogy minden résztvevő a megfelelő részvételi formára regisztráljon.
A CPE pontok regisztrációja személyes részvételnél a tényleges részvétel után, online részvételnél a cpe linken történő belépés szerint történik.
Várunk mindenkit szeretettel személyesen és online is!

Cyber Chats - Open cybersecurity discussions in English
2026-02-12 18:00 - 20:00 | Cyber Islands, Ulászló u. 27, Budapest, 1114
Cyber Chats is a relaxed meetup for anyone in Hungary working in or curious about cybersecurity—and wants to chat in English.
Organized by WITSEC and Cyber Islands, Cyber Chats is an informal, recurring meetup for cybersecurity professionals and enthusiasts in Hungary who want to exchange ideas, share insights, and practice English in a relaxed setting.
Whether you’re an international expert based in Hungary, a local professional looking to strengthen your language skills, or someone simply curious about cybersecurity, this space is for you.
There are no slides, no formal talks—just open conversation, topical discussions, and a welcoming community. We believe that real dialogue sparks learning, and language should never be a barrier to connection.
Join us for meaningful conversations, new perspectives, and a supportive environment—where cybersecurity and community meet.

A NIS2 MEGFELELÉS TECHNOLÓGIAI VONZATAI ALAP, JELENTŐS, MAGAS biztonsági osztályban A 7/2024 MK rendelet követelményeihez szükséges hardver és szoftver eszközök – interaktív workshop
2026-02-18 10:00 - 14:00 | Online
A szakértők 7/2024 MK rendelet 19 követelménycsaládján végighaladva megvizsgálják a sikeres NIS2 megfeleléshez szükséges technológiai lépéseket, kiemelve az „Alap”, „Jelentős” és „Magas” biztonsági osztályok közötti követelmény- és eszközbeli különbségeket. Bemutatjuk az egyes követelmények teljesítéséhez szükséges minimális és optimális technológiai eszközöket. Gyakorlati példákkal illusztráljuk, hogy egy adott követelmény (pl. azonosítás, naplózás, hozzáférés-kezelés) milyen technológiai megoldásokat (pl. SIEM, PAM, MFA) tesz szükségessé a különböző biztonsági szinteken.
Közben lehetőség van kérdések feltételére, konkrét problémák megoldására. A helyszínen meg nem válaszolható kérdéseket eszkaláljuk az SZTFH-nak, vagy kiberbiztonsági auditoroknak.

HunCERTalks 2026 február: Oktatás × kiberbiztonság
2026-02-18 17:30 - 20:30 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
Hogyan készüljenek fel a gyerekek az online térre? Mit tudunk, és mit nem tudunk a rájuk leselkedő veszélyekről? Mi, felnőttek, hogyan segíthetünk nekik? Többek közt ezekre a kérdésekre keressük a válasz 2026 első HunCERTalks meetupján. Az „Oktatás x kiberbiztonság” című rendezvényen a kibervédelmet és az oktatás körülményeit egyaránt ismerő előadók beszélnek majd a diákok kiberbiztonsági és tudatossági felkészítésének kihívásairól.
Dátum: 2026. február 18., 17:30
Helyszín: 1111 Budapest, Lágymányosi utca 11. 6. emelet, HUN-REN SZTAKI Innovációs és Demonstrációs Tér
Előadók:
– Kovács István (rendszermérnök, SAP / oktató, Nagy Sándor József Gimnázium) – Tudtam-tudtam, csak nem sejtettem! – kibervédelmi tudatosság a gimnazisták körében
– Rigó Ernő (osztályvezető, HUN-REN SZTAKI HBIT) – Kibervédelmi tudatosság a gyereknevelésben – személyes tapasztalatok
– Erdősi Péter Máté (CISA, alapító tag, NJSZT Információbiztonsági Szakosztály; kutató, Választás- és Képviselet Kutatóműhely, ÁNTK, NKE; igazgató, Információbiztonsági Üzletág, Crowe FST Audit Kft.; tag, CPA Canada WebTrust Task Force) és Solymos Ákos (CISM, CRISC, CDPSE GRC csoportvezető, IT Biztonsági üzletág, Tigra Zrt. / NJSZT) – IT biztonság közérthetően?
A részvétel ingyenes, de regisztrációhoz kötött! A rendezvény sajtónyilvános, a helyszínen fényképek és videók készülnek.

CTRL+ALT+SECURE: A kiberbiztonság új nemzeti és uniós dimenziója 2025-2026
2026-02-19 14:00 - 15:30 | Cyber Islands, Ulászló u. 27, Budapest, 1114
NCC-HU 2026 fókusz: pályázati lehetőségek, jogszabályi változások és bekapcsolódás a hazai és európai kiberbiztonsági ökoszisztémába.
Az esemény célja, hogy bemutassa az NCC-HU 2026-os terveit, valamint a hazai és európai kiberbiztonsági ökoszisztémában elérhető konkrét együttműködési és finanszírozási lehetőségeket. Áttekintést adunk a hazai jogszabályi környezet aktuális változásairól, különös tekintettel Magyarország kiberbiztonságáról szóló 2024. évi LXIX. törvényre, valamint a nemzeti koordinációs központ tevékenységének részletes szabályairól szóló 474/2025. (XII. 30.) Korm. rendeletre, továbbá az FSTP program indulásáról, annak jelentkezési folyamatáról, értékelési szempontjairól és határidőiről.
Bemutatjuk a nemzeti kompetenciaközösségi tagság regisztrációs menetét, az ATLAS platform szerepét az aktív közösségi részvételben, valamint a hazai szereplők európai szintű becsatornázásának lehetőségeit. Szó lesz továbbá a DIGITAL / ECCC 2025 – DEPLOY CYBER 09 nyitott felhívásairól, a nemzetközi konzorciumi partnerségek kialakításáról, és az NCC-HU 2026 II. éves konferenciáról (save the date: 2026. május).

Women & AI - Cybersecurity
2026-02-19 18:00 - 22:30 | M12 OTP Irodaház, Madarász V. u. 12., Budapest, 1131
​Women & AI #3 – Amit mindig is tudni akartál az AI cybersecurity-ről, de azt sem tudtad, mit kérdezz
​3. találkozónk a mini-kérdőívünk legnépszerűbb témájára reagál: legtöbben az AI cybersecurity oldalára vagytok kíváncsiak
​Polereczki Andrea Chief Cybersecurity Advisor (alapító, Women4Cyber Magyarország Alapítvány) bemutatja a historikus adatokból örökölt hibák és „mérgezett” betanító adatok, hibás promptok, rossz adatok torzításait és kockázatait.
​Mózer János (Badcompany) egy demoban mutatja be AI agent védelmi rendszerüket.
​Majd egy panelbeszélgetésre csatlakozik még hozzájuk Szeiler Andrea (MVM Group CISO, cybersecurity expert), Babarczi Rudolf (OTP, Senior Chapter Lead) és Biró Gabriella (Cyber Witch, a Közszolgálati Egyetem oktatója, IT security expert).

Grand Opening 2026
2026-02-24 00:00 - 2026-02-25 23:59 | Hotel Azúr, Siófok, 8600 Siófok, Erkel Ferenc u. 2/c, Siófok, 8600
Az ICT Global GRAND OPENING 2026 konferencia
Kétnapos, magas intenzitású, stratégiai fókuszú esemény, amely kíméletlenül őszinte válaszokat ad a jelen legégetőbb üzleti és technológiai kérdéseire.
Az első napon két párhuzamos színpadon futnak a programok:
🎯 Business Stage
🔭 Tech Horizon Stage

Fedezze fel az új Log360 felületet - MWT Solutions
2026-02-24 12:30 - 13:30 | Online
Csatlakozzon webinárunkhoz, és ismerje meg, hogyan segítik a modern SIEM-megoldások a szervezeteket a folyamatosan változó kiberbiztonsági fenyegetések kezelésében, miközben megfelelnek az egyre szigorodó megfelelőségi követelményeknek.
Bemutatjuk, miért vált a SIEM kulcsfontosságúvá a mai biztonsági és szabályozási környezetben, és hogyan fejlődik a ManageEngine Log360 ezen kihívások kezelésére.

Business & Security 2026
2026-03-04 08:30 - 17:30 | La Vida Duna Rendezvényház, Dunavirág utca 2-6., Budapest, 1138
A Business & Security 2026 a modern kiberveszélyek és a mesterséges intelligencia korában jelentkező vállalati kockázatokat mutatja be. A konferencia középpontjában a digitális identitás védelme, a deepfake-alapú visszaélések, az MI-rendszerek támadhatósága és az automatizált védelem új módszerei állnak. A résztvevők valós incidensforgatókönyveken keresztül ismerhetik meg, hogyan lehet gyorsabb, reziliensebb és hatékonyabb védelmet kiépíteni a szervezetben. A rendezvény célja, hogy a biztonság ne technikai akadály, hanem üzleti versenyelőny legyen.

ISACA Második Szerdai előadás – Hibrid esemény
2026-03-11 17:00 - 19:00 | Magyar Bankszövetség, József Nádor tér 5-6., Budapest, 1051
Örömmel jelentjük be, hogy az ISACA Budapest Chapter Második Szerdai előadássorozata több éven át tartó online működés után idén másodjára hibrid formában kerül megrendezésre.
Ez azt jelenti, hogy az eseményen személyesen és online is lehetőség van részt venni.
📅 2026. március11.
🕕 17-19:00
📍 Személyes helyszín: Magyar Bankszövetség, II. emeleti nagytárgyaló (1051 Budapest, József Nádor tér 5-6.)
💻 Online csatlakozási lehetőség: CPE link (az előadás előtt negyed órával elérhető)

Hétpecsét Információbiztonsági Egyesület - Információvédelem menedzselése - Szakmai fórum - 2026. március 18. (szerda) - Óbudai Egyetem
2026-03-18 09:30 - 13:00 | Óbudai Egyetem 1034 Budapest, Bécsi út 96/B., Bécsi út 96/B,, Budapest, 1034
A Hétpecsét Információbiztonsági Egyesület minden páratlan hónap harmadik szerdáján rendezi meg ingyenes, de regisztrációhoz kötött fórumait az Óbudai Egyetem Bécsi úti kampuszán. További részletek – program, regisztráció, tagfelvételi kérelem – az egyesület honlapján: www.hetpecset.hu

EIVOK szakmai est
2026-03-19 16:30 - 19:00 | Nemzeti Közszolgálati Egyetem, Oktatási Épület, O-112-113 MULTITEREM, Üllői út 82., Budapest, 1083
A HTE EIVOK szakosztálya szakmai estet tart az NKE oktatási épületében, a HTE honlapon lévő program szerint.
A helyszíni és online megtekintés is térítés mentes, de mind a kettő előzetes regisztrációhoz kötött!

NIS2 audit tanulságok és AI irányítás: Felkészülés az AI Act korszakára
2026-03-20 10:00 - 11:00 | Online
NIS2 felkészítési tanácsadó és szakember, aki több mint egy éve segíti a NIS2-kötelezett vállalatokat sikeres auditokra való felkészülésben.
Miről lesz szó?
Legújabb NIS2 változások
Most akkor pontosan kik kötelezettek? – 2026 január 6-i állapot
IBF kötelezettségek – mit kell ténylegesen teljesíteni?
Eddigi audit tapasztalatok – gyakorlati tanulságok
Audit lezárásának a pontos lépései
Audit pontozás – ki kap 1000 hibapontot?
Mi történik egy sikertelen audit után?
AI Act – Bevezető és EU-s szabályozási körkép
Mire számíthatnak a cégek?
Ki kötelezett?
Milyen új megfelelési kötelezettségek jönnek?
Hogyan érinti mindez a vállalati működést?

Critical Infra ConnAction konferencia
2026-03-25 00:00 - 2026-03-26 23:59 | Ensana Thermal Margitsziget, Budapest-Margitsziget, Budapest, 1007
Ipar és innováció egy helyen – ahol a kritikus infrastruktúra jövője formálódik!
Csatlakozz hozzánk 2026. március 25–26-án az Ensans Thermal Margitsziget Hotelben, a Critical Infra ConnAction konferencián, ahol a kritikus infrastruktúrában dolgozó szakemberek, döntéshozók és technológiai partnerek közösen gondolkodnak az ipari digitalizáció következő lépcsőfokáról.
Az esemény fókuszában az adatvezérelt és biztonságos ipari működés áll – az adatgyűjtéstől és ipari kommunikációtól kezdve, az adatelemzésen és AI-alapú megoldásokon át, egészen az OT-kiberbiztonságig.
A konferencia kiemelten szól a villamosenergia-, víz- és szennyvíz-, olaj- és gázipari, gyártási és közlekedési szektor szereplőinek,
a számukra megoldásokat szállító rendszerintegrátoroknak, valamint a hardver és szoftver komponenseket gyártó illetve szállító vállalatok is megjelennek.
A Com-Forth Kft. több mint 15 éves tapasztalattal szervez olyan eseményeket, ahol a szakmaiság, a valódi tudásmegosztás, a gyakorlati tapasztalatok megosztása és az értékes kapcsolatok építése áll a középpontban.
Idén olyan aktuális és égető kérdéseket járunk körbe, mint:
– az OT-kiberbiztonság gyakorlati lehetőségei és a NIS2 megfelelés
– az ipari adatelemzés és mesterséges intelligencia
– az adatgyűjtés és ipari kommunikáció kritikus infrastruktúrák OT rendszereiben
Vezető iparági szakértők osztják meg tapasztalataikat, így gyakorlati előadásokon keresztül betekintést nyerhetsz többek között a NIS2 kritikus infrastruktúrákra gyakorolt hatásába, valamint az AI ipari alkalmazásainak valós kihívásaiba és lehetőségeibe.
A szakmai programot egy exkluzív, kötetlen est zárja élő zenével, meglepetés programokkal. Így a kapcsolatépítés valódi élménnyé válik.

Honeypot építés vol.2
2026-03-25 17:30 - 23:00 | Nyolcésfél Inspirációs Övezet és Alkotótér, Német u. 16., Budapest, 1084
Folytatjuk a legutóbbi mézescsupor reszelgetést, mostmár tényleg configgal 🙂
Várunk mindenkit szeretettel, legyen szó kezdőkről vagy tapasztaltabb szakemberekről is.
Szétnéztünk GitHubon és szemezgettünk pár működőnek tűnő projektet mi is (pl: https://github.com/whxitte/Honeypot ) amiket szeretnénk felhúzni és kipróbálni.
Aztán közösen megnézzük, hogyan viselkednek valós támadási szituációkhoz hasonló környezetben. Foglalkozunk a telepítéssel, alap konfigurációval, monitorozással, valamint azzal is, hogyan lehet értelmezni a beérkező forgalmat és logokat.
Na meg Boti megkérdezte az éájt is mik a jó projektek, van választék… 🙂 ha meg hozol már kipróbált vagy nagyon izgi projektet azért extra sör jár!
Tl/dr: Ha érdekel, hogyan lehet gyakorlatban is betekintést nyerni a támadók működésébe, itt a helyed.
Boti & Gábor

Conn@action
2026-03-26 09:00 - 15:00 | D50 Hotel és Rendezvényközpont 1071 Budapest, Damjanich utca 50., Damjanich utca 50., Budapest, 1071
Hálózati és Telekommunikációs Konferencia
9:15
Köszöntő, megnyitó – Clico – Csinos Tamás
9:30
Hibakeresés agentic ai segitségével wifi és switching hálózatokban
10:00
Arista – kognitív irodai hálózat
10:30
Why smart out-of-band management offers so much more than simple „recovery of your broken network infrastructure”
11:00
Nis2 – how to protect ot while keeping the operation running?
12:00
Api vezérlés példa bemutató
12:30
Arista wifi 7 és miért jó a negyedik „multifunction” rádió

Kiberbiztonsági edukáció mint karrier
2026-03-26 17:00 - 18:30 | Cyber Islands Klubház, Ulászló u. 27., Budapest, 1114
Kerekasztal a kiberbiztonsági edukációról mint karrierútról, szakmai tapasztalatokról és kihívásokról – közvetlen beszélgetéssel.
Új eseményünk célja, hogy a résztvevők közelebbről is megismerhessék a kiberbiztonsági edukáció világát, valamint az ezen a területen elérhető karrierutakat különböző szakmai környezetekben.
A kerekasztal-beszélgetés során betekintést adunk abba, hogyan dolgoznak azok a szakemberek, akik vállalati, intézményi vagy civil szervezeti keretek között foglalkoznak kiberbiztonsági oktatással. Szó lesz a szükséges készségekről, a mindennapi tapasztalatokról és kihívásokról, valamint arról is, milyen tanácsokat adnának azoknak, akik ezen a pályán szeretnének elindulni.
A beszélgetést követően lehetőség lesz kérdésekre és kötetlen eszmecserére a meghívott vendégekkel.
Az esemény ideális alkalom mindazok számára, akiket érdekel a kiberbiztonság világa, az oktatás szerepe a digitális biztonságban, vagy a területen elérhető szakmai és karrierutak.
Időpont: 2026. március 26., 17:00–18:30
Helyszín: Cyber Islands Klubház (1114 Budapest, Ulászló utca 27.) + online csatlakozási lehetőség

IBF továbbképzés - Gill & Murry
2026-03-27 08:30 - 12:30, 2026-04-10 08:30 - 12:30 | Online
Kötelező éves IBF továbbképzés – NIS2 megfelelés egyszerűen
A 17/2025. (VII. 24.) EM rendelet alapján a NIS2 kötelezett szervezeteknél az elektronikus információs rendszerek biztonságáért felelős személyeknek évente 20 órás továbbképzésen kell részt venniük.
A képzésekre lehet regisztrálni egyesével illetve mint egy csomagot is meg lehet venni jelentős kedvezménnyel.
További információkért keresse fel Weboldalunk!
A Gill & Murry online IBF képzése segít könnyen megfelelni ennek az elvárásnak:
✅ 20 órás, rendeletnek megfelelő program
✅ A jogszabályban szereplő mind a 7 témakör teljes körű feldolgozása
✅ Így biztosan teljesül a minimum 3 témakör követelménye
✅ Gyakorlati példák és valós kiberbiztonsági tapasztala tok
✅ 100% online, rugalmasan elvégezhető
Ideális képzés azoknak, akik NIS2 megfelelésért vagy információbiztonságért felelnek a szervezetükben.

"MI" a kiberbiztonsági auditban
2026-03-27 09:00 - 13:00 | Cyber Islands, Ulászló u. 27, Budapest, 1114
Egy izgalmas kutatás-fejlesztési projekt indul az Alverad Technology Focus Ltd. vezetésével!
A projekt célja egy MI-alapú kiberbiztonsági auditor és tanácsadó platform fejlesztése, amely a növekvő kiberfenyegetésekre és a szigorodó szabályozási környezetre – különösen a NIS2-re – ad gyakorlati válaszokat.
A megoldás automatizált módon támogatja a megfelelőséget, a kockázatkezelést és az auditokra való felkészülést, miközben csökkenti az adminisztratív terheket és segíti a szakértők munkáját.
A projektnyitó eseményen közelebbről is megismerhetitek a kezdeményezést, a mögötte álló szakmai gondolkodást, és azt, hogyan formálhatják az ilyen megoldások a jövő kiberbiztonsági működését.
📅 2026.03.27. | 9:00–13:00
📍 Cyber Islands Klubház
Ha érdekel, merre tart a NIS2-hez kapcsolódó technológiai és szakmai fejlődés, tartsatok velünk! Az esemény – mint mindig – ingyenes, és nem regisztrációhoz kötött!

MI a kiberbiztonsági auditban
2026-03-27 09:00 - 13:00 | Cyber Islands Klubház, Ulászló u. 27., Budapest, 1114

HunCERTalks 2026 április: Videojátékok × kiberbiztonság
2026-04-01 17:00 - 20:00 | HUN-REN SZTAKI, 1111 Lágymányosi utca 11., 6. emelet, Innovációs és Demonstrációs Tét (IDT), Lágymányosi utca 11., 6. emelet, Budapest, 1111
A videójátékok már nem csak egy szűk réteg szórakozása, hanem a szórakoztatóipar legjövedelmezőbb ága, ami emberek milliárdjainak nyújt kikapcsolódást világszerte. Az olyan tömegjátékok, mint a GTA-, az Assassin’s Creed-, vagy a The Witcher-sorozatok mellett a szolgáltatás alapú játékok is milliókat vonzanak: a Fortnite, a Roblox vagy a Minecraft gyerekek körében is kiemelten népszerű. De milyen kibervédelmi aspektusa van a játékok működésének? És a fejlesztésnek? Akik dolgoznak a játékokon, vagy azokhoz kapcsolódó anyagokon, hogyan kezelnek érzékeny, bizalmas információkat? A HunCERTalks áprilisi eseményén ezekre a kérdésekre keressük a választ.
Dátum: 2026. április 1., 17:00
Helyszín: 1111 Budapest, Lágymányosi utca 11. 6. emelet, HUN-REN SZTAKI Innovációs és Demonstrációs Tér
Előadók:
Kuritár Zoltán (IT Director, DIGIC) – Hogyan védjük a világ legféltettebb játékait a szivárgástól?
Smejkál Péter (videójáték szakértő) – Ki vigyáz a gamerek adataira? (Senki.)
A részvétel ingyenes, de regisztrációhoz kötött! A rendezvény sajtónyilvános, a helyszínen fényképek és videók készülnek.

Az AI kiváltja az L1-es SOC analyst humánt!
2026-04-01 17:30 - 22:30 | Nyolcésfél Inspirációs Övezet és Alkotótér, Német u. 16., Budapest, 1084
Az AI kiváltja az L1-es SOC analyst humánt! (meg az L99-et is, kétszer.) Vagy nem?
Egyre többet halljuk, hogy az egyszerűbbnek tűnő feladatokat majd az AI megoldja, és jön a Skynet… aztán lehet, mégsem, de ezt addig nem tudjuk, míg ki nem próbáljuk, mit is tudnak ezek a „vibe code” csillagrombolók.
Nincs más hátra, mint kipróbálni őket!
A workshopon fel fogunk pakolni a jelenlévők által választott nyílt forrású AI SOC megoldást (vagy akár többet is) a Barlangban, a Proxmoxra, és megnézzük, valójában mire is képesek a gyakorlatban.
Várunk mindenkit szeretettel és sörrel 🍺😉
Ha van bármi témába vágó „GitHub-projekt”, amit kipróbálnál, de eddig nem volt rá időd/erőforrásod, gyere, és próbáljuk ki együtt!
Extra: Van egy jelenleg még nagyon nagyon titkos tervünk a workshop outputjával, úgyhogy érdemes beugrani mindenkinek 🙂
Boti & Gábor

ISACA Második Szerdai előadás – Hibrid esemény
2026-04-08 17:00 - 19:00 | Magyar Bankszövetség, József Nádor tér 5-6., Budapest, 1051
ISACA Második Szerdai előadás – Hibrid esemény
Örömmel jelentjük be, hogy az ISACA Budapest Chapter Második Szerdai előadássorozata több éven át tartó online működés után idén harmadjára hibrid formában kerül megrendezésre.
Ez azt jelenti, hogy az eseményen személyesen és online is lehetőség van részt venni.
📅 2026. április 8.
🕕 17-19:00
📍 Személyes helyszín: Magyar Bankszövetség, II. emeleti nagytárgyaló (1051 Budapest, József Nádor tér 5-6.)
💻 Online csatlakozási lehetőség: CPE link (az előadás előtt negyed órával elérhető)

Hogyan lépjünk fel a kiberbűnözés ellen? NJE–NKE-EIVOK–SZTSZO tudományos szakmai konferencia
2026-04-16 08:00 - 13:30 | Neumann János Egyetem, GAMF Műszaki és Informatikai Kar, Izsáki út 10., Kecskemét, 6000
Hogyan lépjünk fel a kiberbűnözés ellen?
NJE–NKE-EIVOK–SZTSZO tudományos szakmai konferencia
A konferencia a HTE Információbiztonsági Szakosztály (EIVOK-76), a HTE Számítástechnikai Szakosztály (SZTSZO), a Neumann János Egyetem (NJE) és a Nemzeti Közszolgálati Egyetem (NKE) szervezésében kerül megtartásra.

NIS2 vezető online továbbképzés - Gill & Murry
2026-04-21 09:00 - 13:00 | Online
Áprilisban is indul online vezető képzésünk!
A NIS2 szabályozás a cégvezetők számára is kötelező képzést ír elő az információbiztonság területén. A jogszabály alapján a vezetőknek legkésőbb 2026. december 31-ig egy 8 órás alap képzésen, majd ezt követően évente legalább 4 órás továbbképzésen kell részt venniük a kiberbiztonsági kötelezettségek és vezetői feladatok megértése érdekében.
A Gill & Murry Zrt. által szervezett képzéseken a résztvevők online részvétellel tudják igazolni a jogszabály oktatási kötelezettséget. Mindemellett gyakorlati példákon keresztül ismerhetik meg a kiberbiztonsági kockázatok kezelését, a vezetői felelősségeket és az incidenskezelés alapjait. Célunk, hogy a képzés valódi, a mindennapi működésben is hasznosítható tudást nyújtson a vezetők számára.

Információbiztonság, mint stratégiai kockázat és/vagy versenyelőny, EIVOK-NMHH konferencia.
2026-04-23 08:30 - 15:00 | Nemzeti Média- és Hírközlési Hatóság- Rendezvényközpont, Esztergomi u. 9., Budapest, 1133, Hungary
Információbiztonság, mint stratégiai kockázat és/vagy versenyelőny címmel az EIVOK és az NMHH tudományos-szakmai konferenciát szervez, az NMHH-ban, a HTE honlapon lévő program szerint.
A helyszíni, és online megtekintés is térítésmentes, de mind a kettő előzetes regisztrációhoz kötött!
